મધ્યપ્રદેશના એક મેડીકલ કોલેજમાં અભ્યાસ કરતા દ્વિતીય વર્ષના છાત્ર યશની આત્મહત્યાનો ચોંકાવનારો કિસ્સો થોડા દિવસો પહેલા સામે આવ્યો હતો. પરિવારજનોએ આરોપ લગાવ્યો હતો કે યશે સીનિયર્સની રેગિંગથી કંટાળીને આત્મહત્યા કરી હતી. જો કે કોલેજ પ્રશાસને આનો ઈનકાર કરતા આત્મહત્યાનું કારણ તેનું પરિણામ ગણાવ્યુ હતુ. આ મામલે હવે એક વીડિયો સામે આવ્યો છે. આ વીડિયોમાં એક મેડીકલ છાત્રની મારપીટ કરવામાં આવી રહી છે. કહેવામાં આવી રહ્યુ છે કે આ વીડિયો મેડીકલ છાત્ર યશનો છે જેની સીનિયર્સે બેલ્ટથી ખૂબ મારપીટ કરી હતી. પરિવારજનોનો એ પણ આરોપ છે કે છાત્રની જે રીતે સીનિયર્સે બેલ્ટથી મારપીટ કરી તેનાથી કંટાળીને તેણે આત્મહત્યા કરી લીધી.